钦定古今图书集成/理学汇编/学行典/第203卷 > 梁维纯
## 钦定古今图书集成/理学汇编/学行典/第203卷 > 梁维纯

按《玉田县志》：梁维纯，号敬吾，性孝友，勤诵读。其母张
氏临终语之曰：“吾父张惠为寿张尹，以失误封王，毙
于狱，其尸殡于某寺西阶下，此我之遗恨也。尔等奋
志诗书，异日倘有官山东者，能以骸归，吾愿毕矣。”纯
忆之，后以明经为滕丞，诣寺访之，果得焉，遂具棺衾
扶归。可谓不背亲言者矣。